গাভ্রিলো প্রিন্সিপ
গাভ্রিলো প্রিন্সিপ (সার্বীয় সিরিলীয়: Гаврило Принцип, উচ্চারিত [ɡǎʋrilo prǐntsip]; ২৫ জুলাই ১৮৯৪ – ২৮ এপ্রিল ১৯১৮) অস্ট্রিয়া-হাঙ্গেরি সাম্রাজ্যের যুবরাজ আর্চডিউক ফ্রাঞ্জ ফার্দিনান্দ ও তার স্ত্রীর গুপ্তঘাতক। প্রিন্সিপ সার্ব জাতীয়ততাবাদী সন্ত্রাসবাদী দলের সদস্য ছিলেন। ১৯১৪ সালের ২৮শে জুন বসনিয়ার সারায়েভো শহরে এই হত্যাকান্ডটি সংঘটিত হয়। প্রিন্সিপের এই হত্যাকান্ডের রেশ ধরেই সে বছরের আগস্ট মাসে ইউরোপে প্রথম বিশ্বযুদ্ধের সূত্রপাত ঘটে। হত্যাকান্ডের জন্য প্রিন্সিপ কারাদন্ড লাভ করেন, এবং দুই বছর পর কারাগারে যক্ষ্মা রোগে মারা যান।